Muntung Bini
Selasa, 3 Maret 2015 00:29
AMUN urusan bacacangkalan maujek, kadada nang kawa mangalahakan Palui. Inya hakun manyasahi panumpang kada cuma mahadang. Amun takana rajin inya bagadang sampai tangah malam. Tapi kalihatan jua hasil kulihannya, kawa sudah mambaiki rumah sadikit-sadikit.
“Amun kuhitung sudah sapuluh kali hari ini aku manarik Bus ai,” ujar Palui.
“Aku hanyar tiga kali,” ujar Garbus.
“Kaya apa handak banyak tarikan, bangun haja jam sapuluh. Pas sampai di pangkalan, haur asik bacatur. Kada malihat lagi wan panumpang,” ujar Palui.
“Urang turuti Palui Bus ai, inya sungsung bangun. Matan jam lima subuh inya sudah balangganan lawan bibi sayur maantar ka pasar. Rajakinya banyak,” ujar Tulamak umpat manyahut.
“Ikam pang Mak, siapa jua dituruti?” ujar Garbus.
“Aku ni di tangah-tangah ja, bacari sadang sadang haja,” jawab Tulamak.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn